
	Argumentai: 
Teikiamame Profesinio mokymo įstatymo 38 straipsnio pakeitimo įstatymo projekte numatoma galimybė gauti stipendiją ir kitą materialinę paramą mokiniams, kurie mokosi profesinio mokymo įstaigose pagal pagrindinio ugdymo programos antrąją dalį, t. y. 9–10 klasėse. Tokia nuostata sudaro nelygias galimybes ir diskriminacijos aspektą mokinių, kurie mokosi bendrojo ugdymo mokyklose pagal tą pačią pagrindinio ugdymo programos antrąją dalį, atžvilgiu. Siūloma šios nuostatos atsisakyti. 
Atsižlegiant į tai, kad formaliojo profesinio mokymo programos gali būti vykdomos ne tik profesinio mokymo įstaigose, pvz. formaliojo profesinio mokymo teikėju teisės aktų nustatyta tvarka gali būti ir bendrojo ugdymo mokykla,  siūloma atsisakyti formuluotės, kad  stipendiją ir kitą materialinę paramą gali gauti  besimokantys profesinio mokymo įstaigose. 
38 st. 1 dalį siūloma papildyti nuostata, kad stipendija ar kita materialinė parama mokantis pagal formaliojo profesinio mokymo programas ar jų modulius pirmajai kvalifikacijai įgyti nebūtų skiriama mokiniams, kurie mokosi būdami laisvės atėmimo ar apribojimo vietose. Pagal Socialinės paramos suimtiesiems ir nuteistiesiems fondų sudarymo ir jų lėšų naudojimo tvarkos aprašo, patvirtintą Lietuvos Respublikos vyriausybės 2009 m. gegužės 13 d. nutarimu Nr. 430 ,,Dėl Socialinės paramos suimtiesiems ir nuteistiesiems fondų sudarymo ir jų lėšų naudojimo tvarkos aprašo patvirtinimo“ 7.4 papunktį, kuriuo vadovaujantis laisvės atėmimo vietos direktorius iš Socialinės paramos suimtiesiems ir nuteistiesiems fondų lėšų gali skirti iki 0,8 bazinės socialinės išmokos dydžio mėnesines pašalpas suimtiesiems ir nuteistiesiems, kurie mokosi bendrojo ugdymo, profesinėse mokyklose ar aukštosiose mokyklose. 

Pasiūlymas: 
Pakeisti 38 straipsnio 1 dalį ir ją išdėstyti taip:

„1. Mokiniams, Besimokantiems profesinio mokymo įstaigose kurie mokosi pagal pagrindinio ugdymo II dalies, formaliojo profesinio mokymo programas ar jų modulius mokiniams, siekdami įgyti pirmąją kvalifikaciją, išskyrus teisės į valstybės finansuojamą vietą neturinčius asmenis mokinius ir mokinius, kuriems laikinai atimta ar apribota laisvė, pataisos pareigūnų profesinio mokymo įstaigų ir vidaus reikalų profesinio mokymo įstaigų mokiniams Vyriausybės nustatyta tvarka gali būti mokamos stipendijos ir teikiama kita materialinė parama.“

